
				AGINTARIAK ETA LANGILERIA

				Izendapenak, egoerak eta gorabeherak

				LURRALDE PLANGINTZA, ETXEBIZITZA ETA GARRAIO SAILA

				4127

				AGINDUA, 2020ko urriaren 3koa, Lurralde Plangintza, Etxebizitza eta Garraioetako sailburuarena, zeinaren bidez behin-behineko langile bat izendatzen baita Lurralde Plangintza, Etxebizitza eta Garraio Sailean.

				Jaurlaritzari buruzko ekainaren 30eko 7/1981 Legearen 28. artikuluan ezarritako ahalmenez baliatuz, Funtzio Publikoko Zuzendaritzak eman duen txostenarekin bat etorriz, eta horretarako aurrekontu-kreditua dagoenez gero, honako hau

				EBAZTEN DUT:

				Lehenengoa.– Jose Antonio Carrillo Navas jauna Lurralde Plangintza, Etxebizitza eta Garraio Saileko Erakundearteko Harremanetarako aholkulari izendatzea (kodea: 5230; dotazioa: 6; maila: zuzendaria).

				Bigarrena.– Egin beharreko zereginak aholkularitzako lanpostu baten berezkoak eta atxikita dagoen alorreko berariazkoak izango dira.

				Hirugarrena.– Interesdunak eskubidea izango du, horretarako legez eskatzen diren baldintzak betetzen baditu, Goren-kargudunen Lansariei buruzko urriaren 28ko 14/1988 Legearen 3.1, 5.1 eta/edo 5.2 artikuluetan jasota dauden aurreikuspenen bat edo guztiak aplika dakizkion.

				Laugarrena.– Izendapen honek 2020ko urriaren 3tik aurrera izango ditu ondorio ekonomiko eta administratiboak.

				Era berean, agindu honen bidez ezartzen den zerbitzu-harremana automatikoki amaituta geratuko da izendapena egiten duen organoaren titularrak kargua uzten duenean, lehenago edozein momentutan ezeztatzeko dagoen aukerari uko egin gabe.

				Bosgarrena.– Agindu honek administrazio-bidea amaitzen du, eta, beronen aurka, aukerako berraztertzeko errekurtsoa aurkez dakioke organo honi, hilabeteko epean, edo administrazioarekiko auzi-errekurtsoa aurkez daiteke administrazioarekiko auzien epaitegian, bi hilabeteko epean, bi kasuetan agindua Euskal Herriko Agintaritzaren Aldizkarian argitaratu eta hurrengo egunetik aurrera.

				Vitoria-Gasteiz, 2020ko urriaren 3a.

				Lurralde Plangintza, Etxebizitza eta Garraioetako sailburua,

				IGNACIO MARÍA ARRIOLA LÓPEZ.

